Blaze7451/Wiki-th-20250601 huggingface dataset:
มิตากะ

มิตากะ (Mitaka-shi) เป็นนครในส่วนตะวันตกของมหานครโตเกียว ประเทศญี่ปุ่น ได้รับการยกฐานะเป็นเทศบาลนครเมื่อวันที่ 3 พฤศจิกายน ค.ศ. 1950 มีขนาดพื้นที่ทั้งสิ้น 16.42 ตารางกิโลเมตร และมีจำนวนประชากร 195,090 คน
มิตากะเป็นเมืองที่ตั้งของพิพิธภัณฑ์จิบลิ ซึ่งอยู่ในบริเวณสวนอิโนกาชิระ, หอดูดาวแห่งชาติญี่ปุ่น และมหาวิทยาลัย International Christian University (国際基督教大学)

**แหล่งข้อมูลอื่น**
 www.city.mitaka.lg.jp/ ja
หมวดหมู่:นครในโตเกียว
แม่แบบ:เหตุการณ์ปัจจุบัน/2555 มีนาคม 14

* นักวิทยาศาสตร์รัสเซียและเกาหลีใต้ แถลงถึงโครงการความร่วมมือที่จะสกัดดีเอ็นเอจากไขกระดูกซากแมมมอธอายุกว่า 10,000 ปีที่ขุดพบในไซบีเรีย เพื่อทำการโคลนนิงแมมมอธ โดยนำตัวอ่อนไปฝากในครรภ์แม่ช้างเอเชียในอนาคต  (เทเลกราฟ)- สารานุกรมบริตานิกา สารานุกรมเก่าแก่ที่สุดในโลก ประกาศหยุดตีพิมพ์  (ไทยรัฐ)
}
ปลาใบขนุน

ปลาใบขนุน หรือที่นิยมเรียกและรู้จักกันในชื่อภาษาแต้จิ๋วว่า ปลาอังนั้ม (乳香鱼; False trevally, Milkfish, Whitefish, Butterfish) เป็นปลาทะเลชนิดหนึ่ง มีชื่อวิทยาศาสตร์ว่า Lactarius lactarius อยู่ในวงศ์  Lactariidae
เป็นปลาเพียงชนิดเดียวเท่านั้นที่อยู่ในสกุลนี้และวงศ์นี้
มีรูปร่างโดยทั่วไปคล้ายกับปลาทู ซึ่งอยู่ในวงศ์ Scombridae คือ มีลำตัวป้อม แบนข้าง หัวโตปากกว้างและเชิดขึ้น  มีฟันซี่เล็ก ๆ เรียงกันเป็นแผงอยู่บนขากรรไกรเพดานและลิ้น เกล็ดเป็นแบบบางเรียบขนาดใหญ่และหลุดง่าย มีครีบหลัง 2 ตอน ตอนที่ 2 ยาวและมีลักษณะคล้ายครีบก้นซึ่ง อยู่ตรงข้ามและยาวกว่าเล็กน้อย มีลำตัวสีเงินตลอด ที่ขอบด้านบนของแผ่นปิดเหงือกมีจุดสีดำดูเด่น ครีบต่าง ๆ สีเหลืองอ่อน และมีสีน้ำเงินแทรกด้านหลังและท้องบริเวณหลัง
เป็นปลากินเนื้อ มีพฤติกรรมอาศัยอยู่รวมกันเป็นฝูง มักหากินตามชายฝั่งซึ่งบางครั้งอาจพบได้ในแถบน้ำกร่อย  มีขนาดโตเต็มที่ยาวได้ 40 เซนติเมตร แต่ขนาดโดยเฉลี่ยทั่วไป คือ 15-30 เซนติเมตร พบกระจายพันธุ์ในแถบอินโด-แปซิฟิก ตั้งแต่ชายฝั่งแอฟริกาตะวันออก, เอเชียตะวันออกเฉียงใต้, ตอนใต้ทะเลญี่ปุ่น, ออสเตรเลียทางตอนเหนือ และฟิจิ ในน่านน้ำไทย พบได้ทั้งฝั่งอ่าวไทยและอันดามัน
ภาพ:FalseTrevally.jpg|thumb|left|250px|ปลาใบขนุนที่ตลาดสดของรัฐอุตตรประเทศ ประเทศอินเดีย
เป็นปลาเศรษฐกิจที่สำคัญอีกชนิดหนึ่ง เนื้อมีรสชาติดี นิยมนำมาบริโภคด้วยการปรุงสด
ปลาใบขนุนยังมีมีชื่อเรียกอื่น  ๆ อีกเช่น "ปลาขนุน", "ปลาซับขนุน", "ปลาสาบขนุน" หรือ "ปลาญวน" เป็นต้น 

**อ้างอิง**

**แหล่งข้อมูลอื่น**
  รูปและข้อมูลเพิ่มเติม 
หมวดหมู่:อันดับย่อยปลากะพง
หมวดหมู่:ปลาเศรษฐกิจ
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาแอฟริกา
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาชนิดเดียว
วิกิพีเดีย:ปุจฉา-วิสัชนา/กรุ/วิทยาศาสตร์และคณิตศาสตร์/ตุลาคม 2554

== ประโยชน์ของวัฎจักรของสาร**
ประโยชน์ของวัฎจักรของสารมีอะไรบ้างครับ--101.109.145.32 16:15, 2 ตุลาคม 2554 (ICT)
 ถ้าวัฏจักรของสารในดิน ดูที่ วัฏจักรชีวธรณีเคมีค่ะ--PAHs 21:37, 3 ตุลาคม 2554 (ICT)

**ในยุคทางธรณีวิทยาใดที่สัตว์ไม่มีกระดูกสันหลังในทะเลเริ่มวิวัฒนาการเป็นโครงร่างมากที่สุด**
ในยุคทางธรณีวิทยาใดที่สัตว์ไม่มีกระดูกสันหลังในทะเลเริ่มวิวัฒนาการเป็นโครงร่างมากที่สุด เพราะเหตุใด
--118.172.248.112 13:32, 27 ตุลาคม 2554 (ICT)
น่าจะเป็น ไทรโลไบต์ lux2545 — พูดคุย 20:29, 14 กุมภาพันธ์ 2555 (ICT)
วิกิพีเดีย:ปุจฉา-วิสัชนา/กรุ/วิทยาศาสตร์และคณิตศาสตร์/พฤศจิกายน 2554

== สิ่งมีชีวิตสิ่งแรกบนโลกคืออะไร**
สิ่งมีชีวิตสิ่งแรกบนโลกคืออะไร
--125.26.14.37 09:04, 15 พฤศจิกายน 2554 (ICT)
# บ้างก็ว่าเป็น cyanobacteria
# บ้างก็ว่าเป็น RNA
ปัญหาสำคัญอยู่ที่ว่า "สิ่งมีชีวิต" หมายความว่าอย่างไรด้วย
--taweethaも 10:00, 15 พฤศจิกายน 2554 (ICT)

**visceral fat accumulation แปลเป็นภาษาไทยว่าอะไร และมีความหมายว่าอะไร--จิตตวีร์**
Visceral fat accumulation แปลเป็นภาษาไทยว่าอะไรและหมายความว่าอะไร
--58.8.138.129 09:24, 20 พฤศจิกายน 2554 (ICT)
การสะสมไขมันที่เกี่ยวกับอวัยวะภายใน --lux2545 | คุย 09:34, 1 ธันวาคม 2554 (ICT)
วิกิพีเดีย:ปุจฉา-วิสัชนา/กรุ/จิปาถะ/สิงหาคม 2554

== มีจังหวัดหรืออำเภอชื่อเงี่ยนเกี้ยนหลีหรือไม่**
มีจังหวัดหรืออำเภอชื่อเงี่ยนเกี้ยนหลีหรือไม่--182.53.234.234 18:04, 7 สิงหาคม 2554 (ICT)
ไมมีจริงๆครับ --lux2545 | คุย 19:14, 19 พฤศจิกายน 2554 (ICT)

**บัตรประชาชนเด็ก**
อยากทราบวันและเวลาทำบัตรประชาชนเด็ก--223.205.112.65 12:18, 11 สิงหาคม 2554 (ICT)
:ก็เหมือนบัตรประชาชนผู้ใหญ่ ทุกวันเวลาราชการ ตอนนี้ขยายเวลาให้ ทำได้ทุกวัน --octahedron80 20:49, 11 สิงหาคม 2554 (ICT)

** จุลศักราช จ.ศ 1 เท่ากับ พ.ศ. ใดครับ**
จุลศักราช จ.ศ 1 เท่ากับ พ.ศ ใดครับ--110.169.204.138 20:47, 11 สิงหาคม 2554 (ICT)
: มีอยู่ในบทความแล้วไงครับ คือ "จุลศักราช (จ.ศ.) เป็นศักราชที่เริ่มเมื่อ พ.ศ. 1181 (ค.ศ. 638)..." --Aristitleism 01:35, 17 สิงหาคม 2554 (ICT)

**รัฐธรรมนูญมีความเกี่ยวข้องกับชีวิตประจำวันอย่างไร**
รัฐธรรมนูญมีความเกี่ยวข้องกับชีวิตประจำวันอย่างไร
--110.171.166.131 19:54, 19 สิงหาคม 2554 (ICT)
: เป็นกฎหมายสูงสุดของรัฐ อธิบายการได้มาซึ่งอำนาจรัฐและวิธีการใช้อำนาจรัฐ บอกว่าทุกคนเป็นเจ้าของอำนาจอธิปไตย รับรองสิทธิเสรีภาพของประชาชน และระบุหน้าที่ของประชาชน - ในชีวิตประจำวันเราอาจไม่ได้ใช้รัฐธรรมนูญโดยตรง แต่ที่เรามีชีวิตประจำวันแบบนี้ ในบ้านเมืองแบบนี้ ส่วนหนึ่งก็เพราะรัฐธรรมนูญ - กิจกรรมที่เกี่ยวข้องกับรัฐ ส่วนใหญ่ได้กล่าวถึงไว้ในรัฐธรรมนูญ เช่น การเลือกตั้ง การเกณฑ์ทหาร การเสียภาษี (ในชีวิตประจำวัน ทุกครั้งที่ซื้อของเราก็มักต้องเสียภาษีมูลค่าเพิ่ม 7%) ฯลฯ --taweethaも 19:09, 22 สิงหาคม 2554 (ICT)

**วัดที่มีโบสถ์ในจังหวัดศรีสะเกษมีวัดอะไรบ้าง--Noi**
วัดที่มีโบสถ์ในจังหวัดศรีสะเกษมีวัดอะไรบ้าง--Noi--101.109.128.229 09:41, 20 สิงหาคม 2554 (ICT)
: มีแต่ รายชื่อวัดในจังหวัดศรีสะเกษ ส่วนจะมีโบสถ์หรือไม่ ต้องเช็คกับกรมการศาสนา / สำนักงานพระพุทธศาสนาแห่งชาติ --taweethaも 19:12, 22 สิงหาคม 2554 (ICT)

**ทำไมผู้บริหารตั้ง 3 ระดับจึงต่างกัน**
ทำไมผู้บริหาร 3 ระดับจึงต่างกัน --182.232.195.204 12:46, 26 สิงหาคม 2554 (ICT)
:เพราะความรับผิดชอบและอำนาจหน้าที่แตกต่างกัน ระดับบนรับผิดชอบงานเชิงกลยุทธ์มากกว่าระดับล่าง ระดับล่างรับผิดชอบงานเชิงปฏิบัติมากกว่าระดับบน --octahedron80 03:05, 4 กันยายน 2554 (ICT)
วิกิพีเดีย:ปุจฉา-วิสัชนา/กรุ/จิปาถะ/กันยายน 2554

== ความสัมพันธ์ระหว่างการวางผังเมืองและการจราจรเป็นอย่างไร**
ความสัมพันธ์ระหว่างการวางผังเมืองและการจราจรมีความสัมพันธ์กันอย่างไร---mike
--125.26.118.44 12:10, 4 กันยายน 2554 (ICT)
: การวางผังเมืองต้องคิดถึงองค์ประกอบของเมืองหลายๆ อย่าง การจราจรก็เป็นสิ่งหนึ่งที่ต้องคิดถึงในการออกแบบเมือง แต่ก็ต้องระวังไม่ให้เรื่องใดเรื่องหนึ่งมีผลกระทบกับเรื่องอื่นๆ เช่นถ้าผังเมืองนั้นทำให้มีการจราจรที่ดี แต่ทำให้รบกวนการอยู่อาศัยของประชากรในเมือง หรือทำให้เกิดความยุ่งยากในการวางระบบสาธารณูปโภคอื่นๆ ผังเมืองนั้นก็น่าจะมีการปรับเปลี่ยนรูปแบบการวางผังเมืองใหม่ เพื่อไม่ให้การจราจรไปกระทบกับการดำรงชีวิตรูปแบบอื่นๆในเมืองจนพัฒนากลายเป็นปัญหาของเมือง... (การวางผังเมืองต้องใช้ข้อมูลหลายประเภท และมีจำนวนมาก แม้ในประเทศที่พัฒนาแล้ว ก็สามารถพบเห็นปัญหาเกิดขึ้นได้ในเมือง)

**ขนาดพื้นที่ของทะเลทรายโกบี**
ทะเลทรายโกบีที่คั่นระหว่างจีนทิเบตกว้างยาวแค่ไหน
--ช้างดำ 16:39, 18 กันยายน 2554 (ICT)
จาก http://en.wikipedia.org/wiki/Gobi_Desert- ยาว (Length)
** ในกล่องข้อมูล ยาว 1,500 km (932 mi), SE/NW
** ในบทความ ยาวกว่า 1,610 km (1,000 mi)- กว้าง (Width) 800 km (497 mi), N/S- พื้นที่ (Area) 1,295,000 km2 (500,002 sq mi)
--125.25.192.126 13:09, 28 ตุลาคม 2554 (ICT)
วิกิพีเดีย:ปุจฉา-วิสัชนา/กรุ/จิปาถะ/ตุลาคม 2554

== ทำการทดลองเพื่อศึกษาประโยชน์ของวัฎจักรของสารในระบบนิเวศ**
ทำการทดลองเพื่อศึกษาประโยชน์ของวัฎจักรของสารในระบบนิเวศ หมายความว่าอะไรครับ--101.109.145.32 16:15, 2 ตุลาคม 2554 (ICT)
 ประโยชน์ของการหมุนเวียนธาตุต่างๆผ่านระบบนิเวศ --PAHs 21:40, 3 ตุลาคม 2554 (ICT)

**อาหารประเภทไขมันเหมาะสำหรับการทำงานแบบใด**
อาหารประเภทไขมันเหมาะสำหรับการทำงานแบบใด
--Rusdee 20:59, 4 ตุลาคม 2554 (ICT)

**สามีมีเลือดกรุ๊ปโอ และดิฉันก็มีเลือดกรุ๊ปโอ แต่ทำไมลูกถึงมีเลือดกรุ๊ปเอ**
สามีมีเลือดกรุ๊ปโอ และดิฉันก็มีเลือดกรุ๊ปโอ แต่ทำไมลูกถึงมีเลือดกรุ๊ปเอ
--182.53.215.204 16:32, 18 ตุลาคม 2554 (ICT)
เป็นไปไม่ได้ครับ อาจต้องลองตรวจกรุ๊ปเลือดใหม่ทั้งบิดา มารดา และบุตร หากยังเป็น โอ โอ เอ ต่อไปคงต้องตรวจดีเอ็นเอ --taweethaも 17:29, 18 ตุลาคม 2554 (ICT)
ผมลอง search ดู หากเป็นพ่อแม่ลูกกันจริงๆ ก็อาจเกิดจาก hh antigen system หรือบางทีเรียกว่า Bombay Blood group (ซึ่งเป็นกรณีหายาก หรือมีโอกาสเกิดขึ้นน้อยมาก) (http://en.wikipedia.org/wiki/Hh_antigen_system ) --182.53.118.48 16:18, 19 ตุลาคม 2554 (ICT)

**การคุยกับผู้ใช้**
คือว่างงมากครับ ผมลองพูดคุยเรื่องปัญหาบางอย่างกับผู้ใช้คนหนึ่ง พอจะโพสต์แล้วกลับมีข้อความว่า
ไม่ทราบว่าจะมีการแก้ไขยังไงครับถึงจะโพสต์ข้อความได้
ขอขอบพระคุณอย่างสูงสำหรับความช่วยเหลือล่วงหน้า
--Dora1999 22:47, 22 ตุลาคม 2554 (ICT)
 คำถามผิดหมวด แต่ไม่เป็นไรครับ เข้าใจว่าหน้าที่พยายามจะแก้ไข (คุยกับผู้ใช้:Sry85/กรุ 4) เป็นหน้าที่มีสระแอสองตัวอยู่แล้ว หรือไม่ก็เกิดจากการพิมพ์สระแอโดยใช้แป้นตัว G สองครั้งแทนที่จะใช้แป้นตัว C ทำให้ไม่สามารถบันทึกได้เพราะระบบห้ามบันทึกสระแอสองตัว ไม่ว่าจะเขียนใหม่หรือแก้ไขของเก่าแล้วบันทึก นอกจากนี้หน้าที่ระบุยังเป็นหน้ากรุซึ่งหากพูดคุยก็ใช่ว่าคุณ Sry85 จะมองเห็น แนะนำให้ลองเขียนทิ้งไว้ที่ คุยกับผู้ใช้:Sry85 ดูครับ ขอบคุณครับ --∫G′(∞)dx 22:56, 22 ตุลาคม 2554 (ICT)

**ณัชชารีย์ พัฒนาวงศ์โภคินอายุเท่าไร**
ณัขขารีย์ พัฒนาวงศ์โภคินอายุเท่าไร-110.49.226.167 12:26, 28 ตุลาคม 2554 (ICT)
ผมเอาชื่อไป search ในกูเกิล เป็นผู้ประกาศข่าว หรือเป็นพิธีกร ทางโทรทัศน์ดาวเทียม และเจอวันเดือนปีเกิดด้วย ซึ่งอาจจะเกิดปี พ.ศ. 2519 และมีอายุประมาณ 35 ปี --125.25.192.126 13:07, 28 ตุลาคม 2554 (ICT)

**บุคคลสำคัญของจังหวัดหนองคาย มีชื่อ เจ้ดา เป็นคนสำคัญอย่างไร ทำประโยชน์อะไรให้จังหวัด**
--202.143.140.215 10:34, 31 ตุลาคม 2554 (ICT)
บทความจังหวัดหนองคาย ไม่ได้ระบุว่าเป็นบุคคลที่" สำคัญ" หรือไม่ อย่างไร เขาระบุเพียงว่าเป็น "บุคคลที่มีชื่อเสียง" เท่านั้น. --202.28.35.252 10:03, 4 พฤศจิกายน 2554 (ICT)
วิกิพีเดีย:ปุจฉา-วิสัชนา/กรุ/จิปาถะ/พฤศจิกายน 2554

== ทะเบียนวัดขึ้นกับหน่วยงานใด**
ทะเบียนวัดขึ้นกับหน่วยงานใดโปรดแถลงให้ด้วย ขอบคุณ --118.173.186.200 13:25, 4 พฤศจิกายน 2554 (ICT)
: กรมการศาสนา กระทรวงศึกษาธิการ --octahedron80 13:48, 21 ธันวาคม 2554 (ICT)

**จะย้ายทะเบียนบ้านเฃ้าจังหวัดแต่เจ้าของบ้านไม่ได้ไปด้วยเพราะอยู...**
จะย้ายทะเบียนบ้านเข้าจังหวัดชลบุรีแต่เจ้าของบ้านไม่ได้ไปด้วยเพราะเจ้าของบ้านพักอยู่ที่จังหวัดสมุทรปราการกับข้าพเจ้าสามารถแจ้งย้ายได้หรือไม่ถ้าได้ต้องใช้เอกสารอะไรบ้าง ขอบคุณครับ
--203.157.43.175 10:46, 7 พฤศจิกายน 2554 (ICT)
เท่าที่ผมทราบ นั้น บุคคลที่บรรลุนิติภาวะแล้ว จะ "แจ้งย้ายปลายทาง" (ในที่นี้คือไปแจ้งกับที่ชลบุรี) ได้ด้วยตนเอง (ลอง search Google ดูน่าจะมี) --202.28.35.252 15:51, 10 พฤศจิกายน 2554 (ICT)

**พระราชบัญญัติ ส.ส.ท.**
หมวดในพระราชบัญญัติองค์การกระจายเสียงและแพร่ภาพสาธารณะแห่งประเทศไทย พ.ศ. 2551 ที่ให้สถานีโทรทัศน์ทีไอทีวียุติออกอากาศคือหมวดใดครับ--223.204.211.88 17:40, 8 พฤศจิกายน 2554 (ICT)
: ไม่มีครับ เพราะ ส.ส.ท. สืบจาก ทีไอทีวี ไม่ได้สืบจาก ไอทีวี (แม้ ทีไอทีวี สืบจาก ไอทีวี ก็ตาม) ฉะนั้น ในเวลาที่พระราชบัญญัติฯ นี้ใช้บังคับ จึงไม่มีไอทีวีแล้ว ที่ปรากฏ (เช่นใน บทเฉพาะกาล) จึงเป็นเรื่องของทีไอทีวี (ให้โอน ทีไอทีวี ไปเป็นของ ส.ส.ท. เป็นต้น) ส่วนไอทีวีสิ้นสุดลงอย่างไรนั้น ก็สิ้นสุดลงโดยรัฐเลิกสัมปทาน ไม่ได้เลิกโดยพระราชบัญญัติครับ --Aristitleism 19:09, 2 ธันวาคม 2554 (ICT)
เรวดี รัศมิทัต

เรวดี รัศมิทัต (เกิด
19 เมษายน พ.ศ. 2512) เป็นที่ปรึกษารัฐมนตรีว่าการกระทรวงสาธารณสุข อดีตสมาชิกสภาผู้แทนราษฎรจังหวัดสมุทรปราการ สังกัดพรรคภูมิใจไทย สังกัดพรรคราษฎร และเป็นหนึ่งในสอง ส.ส. ของพรรคราษฎรที่ได้รับเลือกตั้ง

**ประวัติ**
เรวดี เกิดเมื่อวันที่ 19 เมษายน พ.ศ. 2512 ที่อำเภอบางบ่อ จังหวัดสมุทรปราการ เป็นบุตรของนายอำนวย รัศมิทัต อดีตนายก อบจ.สมุทรปราการ กับนางปรานอม รัศมิทัต สำเร็จการศึกษาระดับปริญญาตรี สาขาอุตสาหกรรมศาสตร์ จากสถาบันเทคโนโลยีราชมงคล และปริญญาโท ด้านการค้าและธุรกิจ จาก DEAKIN UNIVERSITY ประเทศออสเตรเลีย

**การทำงาน**
เรวดี เข้าสู่งานการเมืองโดยการสมัครรับเลือกตั้งเป็นสมาชิกสภาผู้แทนราษฎรจังหวัดสมุทรปราการ ในการเลือกตั้ง พ.ศ. 2544 เป็นสมัยแรก สังกัดพรรคราษฎร และเป็นสมาชิกสภาผู้แทนราษฎรเพียงคนเดียวของพรรคราษฎรที่ชนะการเลือกตั้งในจังหวัดสมุทรปราการ และได้รับเลือกตั้งอีกครั้งในการเลือกตั้ง พ.ศ. 2548 สังกัดพรรคไทยรักไทย 
เรวดี ย้ายมาสังกัดพรรคชาติไทย ลงสมัครรับเลือกตั้งในพื้นที่จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 โดยแพ้ให้กับผู้สมัครจากพรรคพลังประชาชน ต่อมาได้หันมาทำงานการเมืองในระดับท้องถิ่น ในตำแหน่งเลขานุการนายกองค์การบริหารส่วนจังหวัด (อบจ.) จังหวัดสมุทรปราการ (อำนวย รัศมิทัต) ระหว่างปี พ.ศ. 2551 ถึงปี พ.ศ. 2554 
เรวดี ได้รับเลือกตั้งเป็นสมาชิกสภาผู้แทนราษฎรอีกสมัย ในการเลือกตั้ง พ.ศ. 2554 ในสังกัดพรรคภูมิใจไทย และในปี 2562 เรวดีลงสมัคร ส.ส.สมุทรปราการ ในนามพรรคภูมิใจไทย แต่ไม่ได้รับเลือกตั้ง ต่อมาเธอได้รับแต่งตั้งเป็นที่ปรึกษารัฐมนตรีว่าการกระทรวงสาธารณสุข (อนุทิน ชาญวีรกูล)

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบางบ่อ
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดสมุทรปราการ
หมวดหมู่:พรรคมหาชน
หมวดหมู่:นักการเมืองพรรคไทยรักไทย
หมวดหมู่:พรรคชาติไทย
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยเทคโนโลยีราชมงคลธัญบุรี
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ปลาฉลามหลังหนาม

ปลาฉลามหลังหนาม (Spurdog) เป็นสกุลของปลาฉลามสกุลหนึ่ง จัดอยู่ในสกุล 	Squalus ในวงศ์ปลาฉลามน้ำลึก (Squalidae) 
โดยที่คำว่า Squalus นั้นมาจากภาษาละตินหมายถึง "ปลาฉลาม" ซึ่งคำนี้ยังเป็นรากศัพท์ของปลาฉลามอีกจำนวนมาก 
มีลักษณะเด่นคือ ครีบหลังบริเวณก้านครีบที่เป็นหนามแหลม อันเป็นที่มาของชื่อ

**การจำแนก**
 Squalus acanthias Linnaeus, 1758- Squalus albifrons Last, W. T. White & Stevens, 2007 - Squalus altipinnis Last, W. T. White & Stevens, 2007 - Squalus blainville (A. Risso, 1827)- Squalus brevirostris Tanaka, 1917 - Squalus bucephalus Last, Séret & Pogonoski, 2007- Squalus chloroculus Last, W. T. White & Motomura, 2007 - Squalus crassispinus Last, Edmunds & Yearsley, 2007 - Squalus cubensis Howell-Rivero, 1936- Squalus edmundsi W. T. White, Last & Stevens, 2007 - Squalus formosus W. T. White & Iglésias, 2011 - Squalus grahami W. T. White, Last & Stevens, 2007- Squalus griffini Phillipps, 1931- Squalus hemipinnis W. T. White, Last & Yearsley, 2007 - Squalus japonicus Ishikawa, 1908- Squalus lalannei Baranes, 2003 - Squalus megalops (W. J. Macleay, 1881) - Squalus melanurus Fourmanoir & Rivaton, 1979 - Squalus mitsukurii Jordan & Snyder, 1903 (ปลาฉลามหลังหนามหนามสั้น)- Squalus montalbani Whitley, 1931 - Squalus nasutus Last, L. J. Marshall & W. T. White, 2007 - Squalus notocaudatus Last, W. T. White & Stevens, 2007 - Squalus rancureli  Fourmanoir & Rivaton, 1979 - Squalus raoulensis Duffy & Last, 2007- Squalus suckleyi (Girard, 1854) - Squalus sp.ยังไม่ได้ระบุ - Squalus sp. ยังไม่ได้ระบุ 

**อ้างอิง**

**แหล่งข้อมูลอื่น**
หมวดหมู่:วงศ์ปลาฉลามน้ำลึก
หมวดหมู่:กลุ่มนักมวยปล้ำของจิมครอกเคทท์โปรโมชั่น

หมวดหมู่:กลุ่มนักมวยปล้ำอาชีพ
หมวดหมู่:จิมครอกเคทท์โปรโมชั่น
หมวดหมู่:จิมครอกเคทท์โปรโมชั่น

หมวดหมู่:เวิลด์แชมเปี้ยนชิพเรสต์ลิง
หมวดหมู่:แนชั่นแนลเรสต์ลิงแอไลแอนซ์
หมวดหมู่:สมาคมมวยปล้ำอาชีพของสหรัฐอเมริกา
หมวดหมู่:รายการของแนชั่นแนลเรสต์ลิงแอไลแอนซ์

หมวดหมู่:รายการของมวยปล้ำอาชีพ
หมวดหมู่:แนชั่นแนลเรสต์ลิงแอไลแอนซ์
ณรงค์เลิศ สุรพล

ณรงค์เลิศ สุรพล (เกิด 3 สิงหาคม พ.ศ. 2496) เป็นนักการเมืองชาวไทย อดีตสมาชิกสภาผู้แทนราษฎรจังหวัดขอนแก่น พรรคกิจสังคมและพรรคชาติไทย

**ประวัติ**
ณรงค์เลิศ เกิดเมื่อวันที่ 3 สิงหาคม พ.ศ. 2496 เป็นบุตรของนายสุนทร กับนางนวล สุรพล สมรสกับนางจันทนา สุรพล สำเร็จการศึกษานิติศาสตรบัณฑิต จากจุฬาลงกรณ์มหาวิทยาลัย เมื่อปี พ.ศ. 2518

**การทำงาน**
ณรงค์เลิศ เคยเป็น สมาชิกสภาผู้แทนราษฎร จังหวัดขอนแก่น ตั้งปี พ.ศ. 2535/2 เป็นต้นมา และในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร จังหวัดขอนแก่น เขต 3 สังกัดพรรคกิจสังคม และเป็นสมาชิกสภาผู้แทนราษฎรเพียงคนเดียวของพรรคที่ได้รับเลือกตั้งจากการเลือกตั้งในครั้งนั้น ต่อมาในการเลือกตั้ง พ.ศ. 2548 ลงสมัครรับเลือกตั้งในนามพรรคมหาชน แต่ไม่ได้รับเลือกตั้ง พ.ศ. 2550 ได้ย้ายมาลงสมัครรับเลือกตั้งในระบบสัดส่วนกลุ่มจังหวัดที่ 2 ในนามพรรคเพื่อแผ่นดิน แต่ไม่ได้รับเลือกตั้ง และ พ.ศ. 2554 ได้กลับมาลงสมัครรับเลือกตั้งในสังกัดพรรคกิจสังคมเช่นเดิม แต่ไม่ได้รับเลือกตั้ง โดยที่ในการเลือกตั้ง พ.ศ. 2554 ได้คะแนน 15,317 เป็นลำดับที่ 2 แพ้ให้กับนางมุกดา พงษ์สมบัติ จากพรรคเพื่อไทย
ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 42 แต่ไม่ได้รับเลือกตั้ง   ในปี 2566 เขาลงสมัครรับเลือกตั้ง ส.ส.แบบแบ่งเขต ขอนแก่น เขต 4 สังกัดพรรคพลังประชารัฐ แต่ไม่ได้รับเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดขอนแก่น
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:พรรคความหวังใหม่
หมวดหมู่:พรรคชาติไทย
หมวดหมู่:พรรคกิจสังคม
หมวดหมู่:พรรคมหาชน
หมวดหมู่:พรรคเพื่อแผ่นดิน
หมวดหมู่:พรรคพลังประชารัฐ
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:รายชื่อสมาชิกของโฟร์ฮอร์สเมน (มวยปล้ำอาชีพ)

หมวดหมู่:กลุ่มนักมวยปล้ำของเวิลด์แชมเปี้ยนชิพเรสต์ลิง
หมวดหมู่:กลุ่มนักมวยปล้ำของจิมครอกเคทท์โปรโมชั่น
สโมสรฟุตบอลย่างกุ้งยูไนเต็ด

สโมสรฟุตบอลย่างกุ้งยูไนเต็ด (ရန်ကုန် ယူနိုက်တက် ဘောလုံး အသင်း) เป็นสโมสรฟุตบอลจากนครย่างกุ้ง ประเทศพม่า ก่อตั้งขึ้นในปี ค.ศ. 2009 ปัจจุบันแข่งขันอยู่ในเมียนมาเนชันแนลลีก ได้ตำแหน่งชนะเลิศในฤดูกาล 2011, 2012, 2013, 2015 และ 2018

**อ้างอิง**

**แหล่งข้อมูลอื่น**
  นิตยสารเฟิร์ส 11 date=2013-11-16 -  ซอกเกอร์เมียนมาร์ date=2015-09-05 -  เว็บไซต์ทางการ
หมวดหมู่:ฟุตบอลในประเทศพม่า
ย่างกุ้งยูไนเต็ด
หมวดหมู่:สโมสรกีฬาที่ก่อตั้งในปี พ.ศ. 2552
การเลือกตั้งประธานาธิบดีรัสเซีย พ.ศ. 2555

การเลือกตั้งประธานาธิบดีรัสเซีย พ.ศ. 2555 มีขึ้นเมื่อวันที่ 4 มีนาคม พ.ศ. 2555 มีผู้สมัครลงทะเบียนอย่างเป็นทางการห้าคน สี่คนเป็นตัวแทนพรรคการเมืองจดทะเบียน ส่วนอีกหนึ่งคนไม่สังกัดพรรคการเมือง การเลือกตั้งนี้เลือกประธานาธิบดีซึ่งมีการยืดวาระเป็นหกปี
ที่การประชุมพรรคยูไนเต็ดรัสเซียในกรุงมอสโกเมื่อวันที่ 24 กันยายน พ.ศ. 2554 ประธานาธิบดีรัสเซีย ดมิทรี เมดเวเดฟ ได้เสนอว่าผู้ดำรงตำแหน่งก่อนเขา วลาดีมีร์ ปูติน จะลงสมัครชิงตำแหน่งประธานาธิบดีใน พ.ศ. 2555 ข้อเสนอซึ่งปูตินยอมรับ ปูตินเองก็ได้เสนอเมดเวเดฟให้ถือตั๋วพรรคยูไนเต็ดรัสเซียในการเลือกตั้งสมาชิกสภาผู้แทนราษฎรในเดือนธันวาคม และเป็นนายกรัฐมนตรีรัสเซียหลังสิ้นสุดวาระดำรงตำแหน่งประธานาธิบดีของเขา
ผู้สมัครไม่สังกัดพรรคทุกคนต้องลงทะเบียนภายในวันที่ 15 ธันวาคม และผู้สมัครที่ได้รับการเสนอชื่อจากพรรคการเมืองต้องลงทะเบียนภายในวันที่ 18 มกราคม รายชื่อสุดท้ายมีการประกาศเมื่อวันที่ 29 มกราคม วันที่ 2 มีนาคม ประธานาธิบดีดมิทรี เมดเวเดฟที่หมดวาระแถลงต่อประชาชนผ่านช่องโทรทัศน์แห่งชาติเกี่ยวกับการเลือกตั้งประธานาธิบดีที่ตามมา เขาเชิญชวนพลเมืองรัสเซียให้ออกเสียงในการเลือกตั้งที่จะจัดขึ้นในวันที่ 4 มีนาคม พ.ศ. 2555
นายกรัฐมนตรีวลาดีมีร์ ปูตินของรัสเซียได้รับคะแนนเสียง 63.64% โดยที่นับคะแนนเสียงแล้วเกือบ 100% ด้วยชัยชนะนี้ ทำให้เขาดำรงตำแหน่งประธานาธิบดีเป็นสมัยที่สาม

**อ้างอิง**

**แหล่งข้อมูลอื่น**
หมวดหมู่:การเลือกตั้งในประเทศรัสเซีย
หมวดหมู่:การเลือกตั้งใน พ.ศ. 2555
หมวดหมู่:การเลือกตั้งในประเทศรัสเซีย

หมวดหมู่:การเมืองรัสเซีย
รัสเซีย
หมวดหมู่:ประวัติศาสตร์รัสเซีย
หมวดหมู่:การเลือกตั้งในทวีปเอเชีย
พรรคคอมมิวนิสต์แห่งสหพันธรัฐรัสเซีย

พรรคคอมมิวนิสต์แห่งสหพันธรัฐรัสเซีย (Kommunisticheskaya partiya Rossiyskoy Federatsii; KPRF) เป็นพรรคการเมืองรัสเซีย เป็นพรรคการเมืองใหญ่ที่สุดอันดับสองในสหพันธรัฐรัสเซีย องค์การเยาวชนของพรร คือ เลนินิสต์คอมโซมอลแห่งสหพันธรัฐรัสเซีย พรรคฯ ถือว่าตนสืบทอดพรรคคอมมิวนิสต์แห่งสหภาพโซเวียต

**อุดมการณ์**
อุดมการณ์อย่างเป็นทางการของพรรค คือ คอมมิวนิสต์ มาร์กซ-เลนินและความรักชาติ พรรคเน้นยำคุณลักษณะรัสเซียอันเป็นเอกลักษณ์ และได้ปลุกความรักชาติและชาตินิยมรัสเซียอย่างต่อเนื่อง นอกเหนือไปจากมาร์กซ์-เลนินอย่างเป็นทางการของพรรคคอมมิวนิสต์แห่งสหภาพโซเวียต ที่แตกต่างจากพรรคคอมมิวนิสต์แห่งสหภาพโซเวียตหลัง พ.ศ. 2499 เป็นต้นมา คือ พรรคคอมมิวนิสต์แห่งสหพันธรัฐรัสเซียสรรเสริญการปกครองของโจเซฟ สตาลิน ในโอกาสวันคล้ายวันเกิดของโจเซฟ สตาลินเมื่อวันที่ 21 ธันวาคม พ.ศ. 2553 ซยูกานอฟเรียกร้องให้สังคมรัสเซีย "ใช้ลัทธิสตาลินอีกครั้ง" ในจดหมายเปิดผนึกถึงประธานาธิบดีรัสเซีย ดมิทรี เมดเวเดฟ ตามคำปราศรัยของโฆษกพรรคใน พ.ศ. 2554 พรรคได้แยกตนออกจากความเป็นเสรีนิยมซึ่งเกี่ยวข้องกับการประท้วงในรัสเซีย พ.ศ. 2554 อย่างแข็งขัน

**อ้างอิง**
หมวดหมู่:พรรคคอมมิวนิสต์
หมวดหมู่:พรรคการเมืองรัสเซีย
ดุลยสิทธิ์ นิยมกุล

ดุลยสิทธิ์ นิยมกุล (เกิด: 28) เป็นผู้กำกับภาพยนตร์และผู้เขียนบทภาพยนตร์ จบการศึกษาด้านจิตวิทยา เริ่มงานในอุตสาหกรรมภาพยนตร์ในปี พ.ศ. 2530 เป็นผู้ช่วยผู้กำกับและผู้เขียนบทภาพยนตร์ ให้บริษัทพรพจน์ ฟิล์ม และ บริษัท ไท เอ็นเตอร์เทนเม้นท์ หลายเรื่อง อาทิ ฝากฝันไว้เดี๋ยว จะเลี้ยวมาเอา, สยึ๋มกึ๋ย, วิ่งหน้าตั้งก้อยังรักเธอ, มังกรเจ้าพระยา
เป็นผู้ช่วยหัวหน้าแผนกภาพยนตร์ และหัวหน้าทีมเขียนบทภาพยนตร์ อาร์เอส ฟิล์ม เขียนบทเรื่อ เกิดอีกทีต้องมีเธอ, เด็กระเบิดยืดแล้วยึด ในปี พ.ศ. 2538 ได้รับรางวัลบทภาพยนตร์ยอดเยี่ยม สุพรรณหงส์ จาก โลกทั้งใบให้นายคนเดียว ปี พ.ศ. 2539 กำกับภาพยนตร์เรื่อง เจนนี่ กลางวันครับกลางคืนค่ะ ร่วมกับ ธีรวัฒน์ รุจินธรรม ได้รับรางวัลผู้กำกับยอดเยี่ยม Cinemag Spirit Award นอกจากนี้ยังเขียนบทภาพยนตร์เรื่อง โกลด์คลับ เกมล้มโต๊ะ ร่วมกับกิตติกร เลียวศิริกุล และธนกร พงษ์สุวรรณ, แม่เบี้ย ร่วมกับสมจริง ศรีสุภาพ และสมภพ เวชชพิพัฒน์ ก่อนที่จะเข้าไปมีส่วนร่วมกับ สุทธากร สันติธวัช ร่วม-กำกับ ขวัญเรียม ปี พ.ศ. 2545 กำกับภาพยนตร์ เรื่อง ก็เคยสัญญา ปี พ.ศ. 2548 และกำกับซีรี่ทางโทรทัศน์เรื่อง ตีลังกาท้าฝัน และเขียนเรื่อง โหน่งเท่ง นักเลงภูเขาทอง ให้ เวิร์คพอยท์ ปี พ.ศ. 2549 มีผลงานกำกับภาพยนตร์เขย่าขวัญอินดี้ทุนต่ำเรื่อง อาจารย์ใหญ่ (ศพ) ซึ่งประสพความสำเร็จด้านรายได้จำนวนมากในปีนั้นให้กับสหมงคลฟิล์มอินเตอร์เนชั่นแนล กำกับภาพยนตร์เรื่อง สาธุ (หลวงพี่กับผีขนุน) ในปี พ.ศ. 2552 หลังจากนั้นก็ตั้งบริษัท กานจาบ ฟิล์ม จำกัด และเข้าสู่วงการโทรทัศน์ โดยผลิตรายการ และภาพยนตร์สำหรับในโทรศัพท์หลายต่อหลายเรื่อง

**ผลงานกำกับ**
 เจนนี่ กลางวันครับ กลางคืนค่ะ (2539)- ลูกผู้ชายเหยียบฝัน (TV-2540)- ฟ้าโอบดินอุ่น (TV-2544)- แม่เบี้ย (ร่วมเขียนบท-2544)- โกลด์คลับ เกมล้มโต๊ะ  (ร่วมเขียนบท-2544)- ขวัญเรียม (ร่วมกำกับ-2544)- ธนราชันย์ (TV-2545)- อวิชชา (TV-2545)- ตีลังกาท้าฝัน (TV-2547)- ก็เคยสัญญา (2548)- ตลุยโรงหมอ (TV-2548)- โหน่งเท่ง นักเลงภูเขาทอง (เขียนเรื่อง-2549)- ศพ (อาจารย์ใหญ่) (2549)- หลวงพี่กับผีขนุน (2552) - ปาย อินเลิฟ (2552)- สองสิงห์ชิงหมาเกิด (TV-2553)- หลวงพี่ทองดีตลุยผีอีพลับพลึง (TV-2554)- ซิ่งติดถังหลังติดผี (TV-2554)- สถานีสี่แสบ (TV-2554)- พระยาปราบ (TV-2555)- 9-9-81 บอกเล่า 9 ศพ (Producer-2555)- ซีรีส์ เหลี่ยมโจร (TV-2556-2557)- น้ำมันพราย 3D (2557)- ก้าวข้ามเพื่อตามฝัน (TV-2557)
*หมอผีไซเบอร์ (TV-2558)- บางกอก 13 เมืองคนตาย (2559)- กามเทพปราบมาร (ซีรีส์ เดอะคิวปิด บริษัทรักอุตลุด) (2560)- ภูมิแพ้กรุงเทพ (TV-2560)- Rhythm of Love (TV-2560-Myanmar)- เน็ตไอดาย #สวยตายล่ะมึง! (Producer-2560)- PHAAEL PHOUMI (Producer-2560-Cambodia)- Mario Run (China Movie) (2562)- ฟ้าฝากรัก (TV-2563)- เรื่องเล่าอาจารย์ยอด (WorkpointTV, 6 EP-2563)- สัญญารัก สัญญาณลวง (TV-2563)- แช่งชักหักกระดูก Curse Code (Amazon Prime, 6 EP -2565-Producer)- ภูตแม่น้าโขง (มายด์แอ็ทเวิร์ค/ช่อง 3, 15 EP -2565)- คุณหมอใจพิเศษ Good Doctor (TrueCJ, 20 EP-Production-Producer)- ปิ๊งรักคนที่เลิก My Ex’s Wedding (Producer-2567)

**อ้างอิง**

**แหล่งข้อมูลอื่น**
 name=Dulyasit Niyomgul
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
รายชื่อประเทศเรียงตามขนาดเครือข่ายทางรถไฟ

ความเข้าถึงของทางรถไฟในพื้นที่ของแต่ละประเทศ
รายชื่อประเทศ เรียงตามความยาวทางรถไฟทั้งหมดที่ใช้งานได้ ณ สิ้นปีของปีที่สำรวจข้อมูล ตามข้อมูลของ สหภาพการรถไฟนานาชาติ 

**อันดับ**
หมายเหตุ:
1 กิโลเมตรต่อประชากร หมายความว่า ทางรถไฟ 1 กิโลเมตร เพื่อประชากรจำนวน ...คน
2 กิโลเมตรต่อพื้นที่ หมายความว่า ทางรถไฟ 1 กิโลเมตร สำหรับพื้นที่ ...ตารางกิโลเมตร
3 สำหรับประเทศสิงคโปร์ นับรวม MRT และ LRT
หมวดหมู่:การขนส่งระบบรางแบ่งตามประเทศ
หมวดหมู่:รายชื่อประเทศ
หมวดหมู่:การจำแนกหมวดหมู่ประเทศ
วิวรรธนไชย ณ กาฬสินธุ์

วิวรรธนไชย ณ กาฬสินธุ์ (เกิด 13 ตุลาคม พ.ศ. 2494) อดีตสมาชิกสภาผู้แทนราษฎรจังหวัดกาฬสินธุ์ และอดีตสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย ปัจจุบันสังกัดพรรคเพื่อไทย

**ประวัติ**
วิวรรธนไชย ณ กาฬสินธุ์  มีชื่อเล่นว่า "ลีโอ" เกิดเมื่อวันที่ 13 ตุลาคม พ.ศ. 2494 เป็นบุตรของนายประพิศ กับนางบุญไล้ ณ กาฬสินธุ์  สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยมหาสารคาม สมรสและหย่ากับนางวรัญญา ณ กาฬสินธุ์
วิวรรธนไชย ณ กาฬสินธุ์  สืบเชื้อสายเจ้านายหัวเมืองอิสานตั้งแต่สมัยตอนต้นรัตนโกสินทร์  ท้าวโสมพะมิตร หรือ เจ้าโสมพะมิตร เจ้าเมืองกาฬสินธุ์ ต้นตระกูล ณ กาฬสินธุ์

**การทำงาน**

**รับราชการ**
วิวรรธนไชย เคยรับราชการครูและเคยดำรงตำแหน่งครูใหญ่โรงเรียนหนองแสงวิทยาเสริม อำเภอสมเด็จ จังหวัดกาฬสินธุ์ เคยเป็นประธานชมรมครูประถมภาคตะวันออกเฉียงเหนือ ประธานชมรมสมาพันธ์สมาคมครูประถมศึกษาแห่งประเทศไทย และเป็นกรรมการองค์การครูโลก ต่อมาในปี พ.ศ. 2525 ได้โอนมารับราชการในตำแหน่งนักประชาสงเคราะห์ กรมประชาสงเคราะห์ กระทรวงมหาดไทย และเป็นหัวหน้าชุด ปจว.กอ.รมน.จังหวัดกาฬสินธุ์

**งานการเมือง**
วิวรรธนไชย เป็นสมาชิกสภาผู้แทนราษฎร ได้รับเลือกตั้งหลายสมัย ซึ่งในปี พ.ศ. 2535 เขาได้ปฏิเสธข้อเสนอของพรรคกิจสังคมให้ดำรงตำแหน่งรัฐมนตรี และในการเลือกตั้ง พ.ศ. 2544 ได้รับเลือกตั้งเป็น ส.ส.แบบบัญชีรายชื่อ สังกัดพรรคไทยรักไทย
ต่อมาในปี พ.ศ. 2550 ได้ย้ายออกจากพรรคพลังประชาชน เพื่อไปก่อตั้งพรรคแทนคุณแผ่นดินอีสาน เนื่องจากนายวิวรรธนไชยอ้างว่า นายสมัคร สุนทรเวช หัวหน้าพรรคพลังประชาชน ได้เคยพูดจาดูถูกคนอีสานไว้ในอดีต จึงไม่อาจยอมรับได้

**สมาชิกสภาผู้แทนราษฎร**
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกาฬสินธุ์ สังกัดพรรคชาติประชาธิปไตย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกาฬสินธุ์ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกาฬสินธุ์ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดกาฬสินธุ์ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกาฬสินธุ์ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ระบบบัญชีรายชื่อ สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ระบบบัญชีรายชื่อ สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอกมลาไสย
หมวดหมู่:สกุล ณ กาฬสินธุ์
หมวดหมู่:ครูชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดกาฬสินธุ์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคชาติประชาธิปไตย (พ.ศ. 2525)
หมวดหมู่:พรรคกิจสังคม
หมวดหมู่:พรรคนำไทย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคแทนคุณแผ่นดิน
หมวดหมู่:บุคคลจากคณะศึกษาศาสตร์ มหาวิทยาลัยมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
งูหัวกะโหลก

สกุลงูหัวกะโหลก เป็นสกุลของงูพิษอ่อนจำพวกงูน้ำที่อยู่ในสกุล Homalopsis เดิมทีจัดเป็นสิ่งมีชีวิตชนิดเดียว แต่ปัจจุบันได้มีการพิจารณาใหม่และจำแนกออกได้เป็น 5 ชนิด ได้แก่
มีหัวรูปร่างคล้ายหัวใจ และบางตัวมีลายคล้ายหัวกระโหลกมนุษย์ จึงเป็นที่มาของชื่อ งูหัวกระโหลก มีลำตัวค่อนข้างอ้วน 

**การจำแนก**
 Homalopsis buccata (งูหัวกะโหลก, งูเหลือมอ้อ) (Linnaeus, 1758)- Homalopsis hardwickii Gray, 1842- Homalopsis mereljcoxi (งูหัวกะโหลกไทย) Murphy, Voris, Murthy, Traub & Cumberbatch, 2012- Homalopsis nigroventralis (งูหัวกะโหลกท้องดำ) Deuve, 1970- Homalopsis semizonata Blyth, 1855

**อ้างอิง**

**แหล่งข้อมูลอื่น**
หมวดหมู่:วงศ์งูพิษเขี้ยวหลัง
งูเหลือมอ้อ

งูเหลือมอ้อ หรือที่นิยมเรียกกันว่า งูหัวกะโหลก (Homalopsis buccata) เป็นงูพิษอ่อนชนิดหนึ่ง จัดอยู่ในวงศ์งูน้ำ (Homalopsidae)
อดีตเคยถูกจัดให้เป็นงูเพียงชนิดเดียวเท่านั้นที่อยู่ในสกุล Homalopsis แต่ปัจจุบันได้มีการจำแนกออกใหม่เป็น 5 ชนิด 

**ลักษณะ**
งูเหลือมอ้อ เป็นสัตว์ชนิดแรก ๆ ชนิดหนึ่งที่ได้รับการอนุกรมวิธาน มีลวดลายสีน้ำตาลอ่อนที่ส่วนหัวแลคล้ายหัวกะโหลก อันเป็นที่มาของชื่อเรียก มีรูจมูกที่อยู่ด้านบนของส่วนหัวเพื่อสะดวกในการหายใจเมื่อขึ้นมาจากน้ำ เกล็ดที่ท้องมีพัฒนาการดี สามารถทำให้เลื้อยบนบกได้อย่างคล่องแคล่ว
มีขนาดโตเต็มที่ประมาณ 2 เมตร ในชีวิตส่วนใหญ่อยู่ในน้ำ แม้กระทั่งตอนออกลูก ลูกงูแรกเกิดมีลายเหมือนตัวเต็มวัย แต่จะมีความต่างของสีมากกว่าโดยส่วนที่เป็นสีอ่อนในงูแรกเกิดมักเป็นสีชมพู เมื่อโตขึ้นสีจะเข้มขึ้นจนเป็นสีน้ำตาลเข้ม ในงูขนาดใหญ่แทบจะไม่เห็นลายบนตัว 

**ถิ่นที่อยู่**
พบกระจายพันธุ์ในเอเชียใต้และเอเชียตะวันออกเฉียงใต้ในแหล่งน้ำ สำหรับในประเทศไทยพบได้ทุกภาค งูหัวกะโหลกมักจะอาศัยตามแหล่งน้ำนิ่ง น้ำไม่ไหลเชี่ยว ต่างกับพื้นที่ภาคใต้ที่มักจะอาศัยอยู่ในลำธารหรือโตรกธารน้ำไหล โดยจะหลบตัวอยู่ตามซอกหินเพื่อไม่ให้กระแสน้ำพัดพาไป หากินสัตว์น้ำและสัตว์ครึ่งบกครึ่งน้ำเช่น ปลาทิลาเพีย ปลาหางนกยูง ปลาดุก ปลาไหลนา ปลาขนาดเล็กอื่น ๆ  กบ หลากหลายชนิด ครัสเตเชียนน้ำจืด เป็นอาหาร โดยพฤติกรรมการล่าเหยื่อมีทั้งแบบซ่อนอยู่นิ่ง  ๆ ให้เหยื่อเข้ามาหาเอง และบุกจู่โจมเหยื่อเอง
ในที่เลี้ยงจะกินปลาซิว ปลาทอง ปลาหมอสีต่างๆ ปลามอลลี่ และ ลูกอ๊อด

**พฤติกรรม**
เป็นงูที่มีนิสัยไม่ดุร้าย มีพิษที่อ่อนมาก ไม่ปรากฏว่าทำร้ายมนุษย์ได้ ผู้ที่โดนกัดจะมีแผลเพียงเลือดออกเท่านั้น จึงนิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลาน นอกจากนี้แล้ว งูหัวกะโหลกยังใช้ประโยชน์จากหนังบนหัวในเชิงอุตสาหกรรมเครื่องหนัง อีกด้วย ที่เวียดนาม มีเกษตรกรรายหนึ่งได้เลี้ยงงูหัวกะโหลกเพื่อส่งขาย ทำรายได้ดี โดยมีราคาซื้อขายตั้งแต่ 80,000–100,000 ด่ง (3.8–4.7 ดอลลาร์) ต่อกิโลกรัม ในงูตัวเล็กน้ำหนัก 80–100 กรัม หรือราว 1 ขีด

**อ้างอิง**

**แหล่งข้อมูลอื่น**
หมวดหมู่:วงศ์งูพิษเขี้ยวหลัง
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศไทย
มูซาชิโนะ

มูซาชิโนะ (Musashino-shi) เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น ได้รับการยกฐานะขึ้นเป็นเทศบาลนครเมื่อวันที่ 3 พฤศจิกายน ค.ศ. 1947 มีขนาดพื้นที่ทั้งสิ้น 10.73 ตารางกิโลเมตร มีจำนวนประชากร 150,331 คน

**อ้างอิง**

**แหล่งข้อมูลอื่น**
  ja-  มหาวิทยาลัยศิลปะมูซาชิโนะ date=2006-02-02  ja
หมวดหมู่:นครในโตเกียว
คณะวิทยาการสารสนเทศ มหาวิทยาลัยบูรพา

== สาขาวิชาที่เปิดการเรียนการสอน**
# วิทยาการคอมพิวเตอร์ (Computer Science)
# วิศวกรรมซอฟต์แวร์ (Software Engineering)
# เทคโนโลยีสารสนเทศเพื่ออุตสาหกรรมดิจิทัล (Information Technology for Digital Industry)
#ปัญญาประดิษฐ์ประยุกต์และเทคโนโลยีอัจฉริยะ (Applied Artificial Intelligence and Smart Technology)
#วิทยาการข้อมูล (Data Science)

**หลักสูตรที่เปิดสอน**
ปัจจุบันคณะวิทยาการสารสนเทศ ได้เปิดการสอนทั้งหมด 6 หลักสูตร ดังต่อไปนี้ 

**แหล่งข้อมูลอื่น**
  คณะวิทยาการสารสนเทศ มหาวิทยาลัยบูรพา-  facebook คณะวิทยาการสารสนเทศ มหาวิทยาลัยบูรพา- YouTube ช่องคณะวิทยาการสารสนเทศ มหาวิทยาลัยบูรพา
*Line@: @informaticsbuu 

**อ้างอิง**
มหาวิทยาลัยบูรพา
บูรพา
น้ำดอกไม้

น้ำดอกไม้ อาจหมายถึง- ขนมน้ำดอกไม้, ชื่อขนมชนิดหนึ่ง ทำด้วยแป้งข้าวเจ้าผสมแป้งมัน ละลายกับน้ำเชื่อมใส่ถ้วยตะไลนึ่ง เมื่อสุกหน้าจะบุ๋ม, ขนมชักหน้า ก็เรียก- ชมพู่น้ำดอกไม้, ชื่อชมพู่ชนิด Syzygium jambos (L.) Alston ในวงศ์ Myrtaceae ผลสุกสีเขียวอ่อนหรือเขียวอมเหลือง เนื้อบาง กลิ่นหอมเหมือนกุหลาบ- มะม่วงน้ำดอกไม้, ชื่อมะม่วงพันธุ์หนึ่งของชนิด Mangifera indica L. ผลยาว ดิบรสเปรี้ยวจัด สุกรสหวานหอม เมล็ดแบนมาก- ปลาน้ำดอกไม้, ชื่อปลาทะเลทุกชนิดในสกุล Sphyraena วงศ์ Sphyraenidae ลำตัวค่อนข้างกลมยาว หัวแหลม คางล่างยื่น ปากกว้าง มีฟันคมแข็งแรง ตาโต เกล็ดเล็กบาง ขอบเรียบ มีครีบหลังสองตอน พื้นลำตัว มีสีแตกต่างกันแล้วแต่ชนิด แต่มักเป็นสีฟ้าเทา เช่น ชนิด S. forsteri, หรือน้ำตาลอมเหลือง เช่น ชนิด S. obtusata, บ้างมีบั้งทอดขวางลำตัวเป็นระยะ ๆ เช่น ชนิด S. jello และ S. putnamiae, บ้างก็มีจุดหรือแต้มดำ เช่น ชนิด S. barracuda, ขนาดแตกต่างกันตั้งแต่สามสิบถึงหนึ่งร้อยห้าสิบเซนติเมตร, สาก ก็เรียก- น้ำดอกไม้ (บทประพันธ์)​, ผู้แต่งนิยายที่ใช้ชื่อนามปากกา​ “น้ำดอกไม้”​
เดอะแวมไพร์ ไดอารีส์

เดอะแวมไพร์ ไดอารีส์ เป็นละครชุดอเมริกันแนวเหนือธรรมชาติ ถูกสร้างขึ้นโดย อเล็กซ์ ลอยด์,เควิน วิลเลียมสัน และ จูลี่ เพล็ค โดยนำเนื้อหามาจากหนังสือนวนิยายชื่อเดียวกัน ที่ถูกเขียนโดย แอล.เจ. สมิธ ละครเรื่องนี้ฉายครั้งแรกในวันที่ 10 กันยายน 2552 โดยช่อง The CW ในปัจจุบันมีถึงซีซั่น8
สถานที่สมมติในละครคือเมืองมิสทิค ฟอลส์ เมืองเล็กๆในรัฐเวอร์จิเนียที่มีสิ่งลี้ลับเหนือธรรมชาติอาศัยอยู่ เนื้อหาสำคัญเน้นไปที่เรื่องราวความรักสามเศร้าของเอเลน่า กิลเบิร์ต(นีน่า โดเบรฟ),สเตฟาน ซัลวาทอร์(พอล เวสลีย์) และ เดม่อน ซัลวาทอร์(เอียน โซเมอร์ฮาลเดอร์) ทั้งสามคนเป็นคนที่มีอดีตอันขมขื่น และการเปิดเผยประวัติศาสตร์อันลึกลับของเมืองๆนี้นั้นก็ยังเกี่ยวข้องกับ แคทเธอรีน เพียร์ซหรือแคทเธอรีน่า เพโทรวา(นีน่า โดเบรฟ)
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ซีรีส์ทางโทรทัศน์โดยซีบีเอสสตูดิโอส์
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
รถไฟฟ้าโอดะกีว

รถไฟฟ้าโอดะกีว (โอดะกีว เด็นเตะสึ คะบุชิกิ-ไกฉะ; Odakyu Electric Railway Co., Ltd.) เป็นบริษัทรถไฟฟ้าเอกชนของญี่ปุ่น เป็นที่รู้จักกันในการบริการรถไฟด่วนพิเศษสาย โรมานซ์คาร์ ในเส้นทางระหว่างโตเกียวกับเมือง โอดาวาระ, เอโนชิมะ, เมืองใหม่ทามะ, และฮาโกเนะ
บริษัทรถไฟฟ้าโอดะกีวเป็นบริษัทหลักหนึ่งในกลุ่มบริษัทโอดะกีว ซึ่งประกอบไปด้วยบริษัทย่อยอีก 106 บริษัท ในหลายธุรกิจ เช่น รถไฟฟ้าเอโนชิมะ, ทางรถไฟฮาโกเนะโทซัน, รถไฟฟ้าโอดะกีวบัส, ห้างสรรพสินค้าโอดะกีว, และโรงแรมไฮแอตรีเจนซี่โตเกียว

**เส้นทาง**

**แหล่งข้อมูลอื่น**
  เว็บไซต์ทางการ -  เว็บไซต์ทางการ 
อ

หมวดหมู่:บริษัทจดทะเบียนในตลาดหลักทรัพย์โตเกียว
นีน่า โดเบรฟ

นีน่า โดเบรฟ (ชื่อเต็ม นิโคไลน่า คอนสแตนติโนวา โดเบรวา) เป็นนักแสดงและนางแบบลูกครึ่ง บัลแกเรีย-แคนาดา เธอเคยรับบทเป็นซิงเกิลมัมยังสาวในละครเรื่อง Degrassi: The Next Generation (รับบทตั้งแต่ซีซั่น6-ซีซั่น9) ปัจจุบันเป็นนักแสดงนำของซีรีส์เรื่องเดอะแวมไพร์ ไดอารีส์ รับบทเป็นเอเลน่า กิลเบิร์ตและแคทเธอรีน เพียร์ซ

**ประวัติ**
alt=นีน่าในปี 2007
นีน่า โดเบรฟ เกิดในประเทศบัลแกเรีย และย้ายมาประเทศแคนาดา (โทรอนโต) ตอนเมื่ออายุได้สองขวบ เธอสามารถพูดได้คล่องทั้งภาษาฝรั่งเศส,ภาษาอังกฤษ และ ภาษาบัลแกเรีย เธอมีพี่ชายหนึ่งคนชื่ออเล็กซานเดอร์ บิดาเป็นผู้เชี่ยวชาญทางด้านคอมพิวเตอร์และมารดาเป็นศิลปิน
นีน่าเริ่มต้นเรียนบัลเล่ต์และแจ๊สแดนซ์ที่ J. B. Tyrrell Sr. Public School และเข้าเรียนมหาวิทยาลัยที่ Ryerson University ในเมืองโทรอนโต สาขา สังคมวิทยา เธอลาออกในปี 2008 เพื่อเริ่มต้นอาชีพนักแสดงของเธอ
ช่วงที่แสดงละครเรื่องเดอะแวมไพร์ ไดอารีส์ เธอก็ได้เริ่มคบหากับนักแสดงในเรื่องเดียวกัน (เอียน ซอมเมอร์ฮาลเดอร์)

**อาชีพ**
นีน่าเริ่มต้นด้วยการเป็นนางแบบ จากนั้นก็มีโอกาสได้แสดงโฆษณา ซึ่งต่อมาก็มีโอกาสได้ไปทดสอบหน้ากล้องการแสดงภาพยนตร์ หลังจากนั้นไม่นานเธอก็มีโอกาสได้ร่วมในภาพยนตร์มากมาย เช่น Fugitive Pieces,Away from Her,Never Cry Werewolf รวมถึงแสดงละครเรื่อง Degrassi: The Next Generation

**ผลงาน**
หมวดหมู่:นักแสดงบัลแกเรีย
หมวดหมู่:นักแสดงแคนาดา
หมวดหมู่:บุคคลจากโทรอนโต
หมวดหมู่:บุคคลจากโซเฟีย
หมวดหมู่:นักแสดงเด็กหญิงชาวแคนาดา
หมวดหมู่:นักแสดงละครโทรทัศน์หญิงชาวแคนาดา
หมวดหมู่:นักแสดงภาพยนตร์หญิงชาวแคนาดา
หมวดหมู่:นักแสดงละครโทรทัศน์หญิงชาวบัลแกเรีย
หมวดหมู่:นักแสดงภาพยนตร์หญิงชาวบัลแกเรีย
ยฺเหวียน หฺวา

ยฺเหวียน หฺวา ในภาษาจีนกลาง หรือ ยฺหวิ่น หว่า ในภาษากวางตุ้ง (j=Jyun4 Waa4; Yuen Wah) เกิดวันที่ 2 กันยายน ค.ศ. 1950 เป็นนักแสดงภาพยนตร์จีนแอ็คชั่น, นักออกแบบท่าต่อสู้, สตันท์แมน และผู้ฝึกศิลปะการต่อสู้ชาวฮ่องกงที่ได้ปรากฏตัวในภาพยนตร์กว่า 160 เรื่อง รวมถึงละครโทรทัศน์อีกกว่า 20 ซีรีส์

**ประวัติ**
ยฺเหวียน หฺวา เป็นที่รู้จักในด้านทักษะความคล่องตัวและการแสดงผาดโผน เขาเริ่มต้นอาชีพในการแสดงแทน บรูซ ลี ในภาพยนตร์ชุด ไอ้หนุ่มซินตึ๊ง ล้างแค้น (ค.ศ. 1972) และ ไอ้หนุ่มซินตึ๊ง มังกรประจัญบาน (ค.ศ. 1973) นอกจากนี้ เขายังได้ออกแสดงเปิดตัวใน ไอ้หนุ่มซินตึ๊ง ล้างแค้น ในบทของชาวญี่ปุ่นผู้ซึ่งเรียกร้องให้ บรูซ ลี คลานและส่งเสียงร้องแบบสุนัข รวมถึงเขายังได้เริ่มรับบทเป็นจำนวนมากในภาพยนตร์ของชอว์บราเธอร์
ในช่วงทศวรรษที่ 1980 เขาได้ปรากฏตัวในภาพยนตร์เป็นจำนวนมาก ซึ่งส่วนใหญ่จะรับบทเป็นดาวร้ายในภาพยนตร์ที่เป็นของเพื่อนเขาจากโรงเรียนงิ้วปักกิ่งร่วมกับ หง จินเป่า, เฉินหลง และ ยฺเหวียน เปียว และใน ค.ศ. 2004 ยฺเหวียนได้แสดงเป็นเจ้าของอาคารเก็บค่าเช่าในภาพยนตร์ตลกของ โจว ซิงฉือ เรื่อง คนเล็กหมัดเทวดา และในงานฮ่องกงฟิล์มอะวอร์ด ค.ศ. 2005 เขาก็ได้มีโอกาสรับรางวัลนักแสดงสมทบชายยอดเยี่ยมจากเพื่อนร่วมงานของเขา

**อ้างอิง**

**แหล่งข้อมูลอื่น**
 id=0950757-  Biographical Essay at brns.com
หมวดหมู่:นักแสดงฮ่องกง
หมวดหมู่:นักแสดงจีน
หมวดหมู่:ผู้ฝึกศิลปะการต่อสู้ชาวจีน
หมวดหมู่:บุคคลจากเทียนจิน‎
หมวดหมู่:สตันต์แมน
ยฺเหวียน ชิว

ยฺเหวียน ชิว (元秋; Yuen Qiu) มีชื่อจริงคือ จาง จฺวั่นหนัน (張轉男) เกิด ค.ศ. 1950 เป็นทั้งนักแสดงหญิง และผู้ฝึกศิลปะการต่อสู้ เธอมีความเชี่ยวชาญทั้งศิลปะการต่อสู้ของจีน รวมถึงทักษะด้านงิ้วปักกิ่ง และเป็นผู้ได้รับการฝึกฝนจากอาจารย์ หยู จ้านยฺเหวียน ซึ่งเป็นผู้ฝึกสอนเฉินหลง และหง จินเป่า ที่ไชน่าดราม่าอะคาเดมี่
ภายหลังจากที่เธอห่างเหินจากอุตสาหกรรมภาพยนตร์ฮ่องกงมาเกือบ 20 ปี เธอก็ได้รับบทบาทเจ้าของหอพักในภาพยนตร์ชุด คนเล็กหมัดเทวดา โดยบังเอิญ ซึ่งมีเพียงเธอเท่านั้นที่มาพร้อมกับเพื่อนหญิงรุ่นน้องจากสถาบันไชน่าดราม่าอะคาเดมี่ในการคัดเลือกนักแสดง แต่สายตาของผู้กำกับก็ได้มุ่งมาที่เธอ มีรายงานแสดงให้เห็นว่า โจว ซิงฉือ ได้ให้งานแก่เธอภายหลังจากการโน้มน้าวอย่างไม่ขาดสาย และได้ชักชวนให้อยู่อย่างถาวร นอกจากนี้ เธอยังมีผลงานในภาพยนตร์ชุด คนเล็กนกกระจอกเทวดา ร่วมกับยฺเหวียน หัว
เมื่อวันที่ 31 มีนาคม ค.ศ. 2005 ยฺเหวียนได้ถูกจับกุมพร้อมกับผู้หญิงคนอื่นๆอีก 10 คน รวมถึงชายสองคนที่เล่นการพนันผิดกฎหมาย

**อ้างอิง**

**แหล่งข้อมูลอื่น**
 id=1228408
หมวดหมู่:นักแสดงฮ่องกง
เฉิน กั๋วคุน

เฉิน กั๋วคุน (陳國坤; Chan Kwok-Kwan) หรือที่รู้จักกันในชื่ออังกฤษ แดนนี ชาน (Danny Chan; เกิดวันที่ 1 สิงหาคม ค.ศ. 1975) เป็นทั้งนักแสดงชาย, นักออกแบบท่าเต้น รวมถึงเป็นนักร้องนำวงร็อคชาวฮ่องกง ที่มีชื่อวงว่า 'โพเอ็ท' เขาได้มีส่วนร่วมในผลงานภาพยนตร์ระดับบ็อกซ์ออฟฟิศของโจว ซิงฉือ อย่าง นักเตะเสี้ยวลิ้มยี่ และ คนเล็กหมัดเทวดา เขามีความโดดเด่นในด้านความคล้ายคลึงกับ บรูซ ลี ยอดกังฟูระดับตำนานยุคปลาย และได้เล่นในบทบาทของเขาในฐานะผู้รักษาประตูใน นักเตะเสี้ยวลิ้มยี่ จากบทบาทนี้เองที่ทำให้เขามีชื่อเสียงในเวลาต่อมา และเนื่องด้วยเขามีความคล้ายคลึงกับบรูซ ลี อย่างโดดเด่น ส่งผลให้เขาได้รับเลือกแสดงเป็นบรูซ ลี ในซีรีส์โทรทัศน์ที่มีชื่อว่า เดอะเลเจนท์ออฟบรูซ ลี ใน ค.ศ. 2008
เฉิน กั๋วคุน ยังเป็นผู้ฝึกเพลงหมัดเจี๋ยฉวนเต้าของบรูซ ลี

**อ้างอิง**

**แหล่งข้อมูลอื่น**
  LoveHKfilm entry-  Living up to Bruce Lee's Legend- Danny Chan Kwok-Kwan- name=Kwok-kwan Chan-  Hong Kong Cinemagic: Danny Chan Kwok-kwan date=2020-02-23 -  Danny Chan Kwok-kwan 陳國坤 - spcnet.tv date=2020-02-18 
หมวดหมู่:นักแสดงภาพยนตร์ฮ่องกง
หมวดหมู่:นักแสดงละครโทรทัศน์ชายชาวฮ่องกง
เหลียง เสี่ยวหลง

เหลียง เสี่ยวหลง (梁小龍; Leung Siu-lung) เกิดวันที่ 28 เมษายน ค.ศ. 1948 ในฮ่องกง เป็นนักแสดงที่ปรากฏตัวอยู่ในภาพยนตร์ศิลปะการต่อสู้ของฮ่องกงเป็นจำนวนมาก เขามักปรากฏตัวในฐานะ "บรูซ เหลียง", "บรูซ หลง" รวมถึง "บรูซ เหลียง เสี่ยวหลง" และได้รับการจัดกลุ่มโดยทั่วไปให้อยู่ในฐานะเสมือนร่างโคลนของ บรูซ ลี ที่ได้ผุดขึ้นมาภายหลังจากการเสียชีวิตของบรูซ ลี ในประเภทย่อยที่รู้จักกันในชื่อบรูซโพลอิเทชัน เหลียงได้เรียนรู้ศิลปะการต่อสู้มาจากพ่อของเขาที่โรงงิ้วกวางตุ้ง โดยรูปแบบหลักของเขาคือคาราเต้สายโกจูริว และเขายังเป็นผู้ฝึกวชาเพลงหมัดหวิงชุนอีกด้วย
เหลียงได้เกษียณตนเองจากการแสดงในภาพยนตร์ชุด โกสท์ฮอสพิทอล ในค.ศ. 1988  อย่างไรก็ตาม ใน ค.ศ. 2004 เขาก็ได้หวนกลับคืนสู่หน้าจอในบทของยอดนักฆ่านามว่า เทพเมฆาอัคคี ในภาพยนตร์ชุด คนเล็กหมัดเทวดา ของโจว ซิงฉือ (ซึ่งเป็นบทดาวร้ายครั้งแรกของเขาโดยบังเอิญ)

**อ้างอิง**

**แหล่งข้อมูลอื่น**
 name=Leung Siu-Lung-  Clones of Bruce Lee date=2011-11-03  - The Ultimate Guide To Bruce Lee Exploitation Cinema
หมวดหมู่:นักแสดงภาพยนตร์ฮ่องกง
หมวดหมู่:ผู้เลียนแบบบรูซ ลี
จ้าว จื้อหลิง

จ้าว จื้อหลิง (趙志淩; Chiu Chi-ling; 20 มกราคม ค.ศ. 1943 – ) เป็นนักแสดงที่ปรากฏตัวโดยส่วนใหญ่ในภาพยนตร์แนวกังฟูที่ผลิตในฮ่องกง เขายังเป็นผู้ฝึกสอนเพลงหมัดหงฉวนที่ สมาคมกังฟูหงฉวนจ้าวจื้อหลิง ซึ่งเป็นโรงเรียนศิลปะการต่อสู้ป้องกันตัวที่เขาได้ก่อตั้งขึ้นมา โดยมีฐานตั้งอยู่ที่ซานฟรานซิสโก และที่กว่านซึ่งเป็นครอบครัวเก่าของจ้าวในฮ่องกง โดยในทุกปี เขาจะไปเยี่ยมนักเรียนและนักศึกษาที่ชำนาญยุทธจากทั่วทุกมุมโลก รวมถึงได้จัดให้มีทัวร์นาเมนท์กังฟูทั่วโลก
เขาได้ปรากฏตัวในภาพยนตร์กว่า 70 เรื่อง ทั้งในฐานะของนักแสดงและสตันท์แมน ความสามารถในการเป็นนักแสดงรวมถึงผู้ฝึกศิลปะการต่อสู้ของเขาได้ส่งผลให้เขาได้มีโอกาสร่วมงานกับผู้สร้างภาพยนตร์ที่ได้รับความนิยมสูงสุด ซึ่งได้แก่ บรูซ ลี, เฉินหลง, โจว เหวินฟะ และโจว ซิงฉือ
ในช่วงต้นทศวรรษ 1970 เขาได้เปิดโรงเรียนที่ดึงดูดคนดัง, นักกีฬาและนักแสดงหลายราย จากการคลุกคลีในวงการนี้เอง ที่ส่งผลให้เขาได้เริ่มในการแสดงภาพยนตร์ โดยเขาได้ปรากฏตัวในภาพยนตร์แนวกังฟูที่รู้จักกันเป็นอย่างดี เช่น ไอ้หนุ่มพันมือ, ดูเอลออฟเดอะเซเว่นไทเกอร์ส รวมถึงภาพยนตร์ตลกแอ็คชันที่ได้รับความนิยมอย่าง คนเล็กหมัดเทวดา
ปัจจุบันเขาอาศัยอยู่ในอาลาเมดา รัฐแคลิฟอร์เนีย

**อ้างอิง**

**แหล่งข้อมูลอื่น**
  International Chiu Chi Ling Hung Gar Kung Fu Association Oaxaca - Mexico Branch- name=Chi Ling Chiu-  sample techniques used in Hung Gar kung fu date=2012-02-05 -  Picture of Young Grandmaster Chiu Chi Ling date=2012-02-04 -  Official GM Chiu Chi Ling homepage Hollandfix-attempted=yes -  Official GM Chiu Chi Ling homepage Mexico
หมวดหมู่:นักแสดงฮ่องกง
หมวดหมู่:ผู้ใช้เพลงหมัดหงฉวน
หมวดหมู่:ผู้ฝึกศิลปะการต่อสู้ชาวจีน
ทองคำสำรอง

ทองคำสำรอง (gold reserve) เป็นสินทรัพย์ชนิดหนึ่ง ที่ธนาคารกลางของประเทศ หรือองค์กรทางการเงินระหว่างประเทศ ได้ซื้อเก็บสะสมไว้เป็นส่วนหนึ่งของทุนสำรองระหว่างประเทศ เพื่อเป็นการลงทุนและเป็นหลักประกันทางการเงินของประเทศและองค์กรนั้นๆ ทองคำ 1 ตันมีมูลค่าเท่ากับ 41.4 ล้านดอลลาร์สหรัฐ (1.38 พันล้านบาท) ณ ราคาวันที่ 24 สิงหาคม ค.ศ. 2017

**อันดับ**
ปริมาณทองคำสำรองต่อประชากร
ปริมาณทองคำสำรอง ที่ถือครองโดยธนาคารกลางของแต่ละประเทศ หรือกลุ่มองค์กรทางการเงินระหว่างประเทศ

**ประเภทการถือครอง**

**หมายเหตุ**

**อ้างอิง**
หมวดหมู่:ทองคำ
หมวดหมู่:รายชื่อประเทศ
แม่แบบ:เหตุการณ์ปัจจุบัน/2555 มีนาคม 15

*วันที่ 15 มี.ค. ท่านผู้หญิงเจริญ อดิเรกสาร วัย 95 ปี ถึงแก่อนิจกรรมอย่างสงบด้วยโรคชรา (ข่าวสดออนไลน์)
}
ไอแพด (รุ่นที่ 3)

ไอแพด (รุ่นที่ 3) (iPad) หรือในชื่ออื่นที่เรียกเช่น "เดอะนิวไอแพด" (the new iPad) "ไอแพด 3" หรือ "ไอแพด HD" เป็นอุปกรณ์ประเภทแท็บเล็ต รุ่นที่ 3 ของบริษัท แอปเปิล เปิดตัวเมื่อวันที่ 7 มีนาคม ค.ศ. 2012 ณ สำนักงานแอปเปิ้ล ซานฟรานซิสโก สหรัฐอเมริกา
ในรุ่นนี้ มีการเปลี่ยนแปลงหลายอย่างไปจาก ไอแพด (รุ่นที่ 2) กล่าวคือหน้าจอระบบสัมผัสเรติน่าดิสเพลย์ที่คมชัดจากรุ่นเดิมถึง 4 เท่า กล้องหลังความละเอียด 5 ล้านพิกเซลและบันทึกวิดีโอระดับ 1080p ส่วนกล้องหน้ามีความละเอียด VGA มีระบบปรับความสว่างและโฟกัสอัตโนมัติ และยังรองรับเทคโนโลยีการเชื่อมต่อ 4G LTE

**ซอฟต์แวร์**
ไอแพดรุ่นใหม่ใช้ระบบปฏิบัติการ iOS 5.1 ซึ่งเปิดตัวพร้อมกันในวันที่ 7 มีนาคม พ.ศ. 2555 มาพร้อมกับกล้อง iSight ความละเอียด 5 ล้านพิกเซล ทำให้ผู้ใช้สามารถถ่ายภาพถ่ายคุณภาพสูงและแบ่งปันบนโลกออนไลน์ได้ทันที ไอแพดรุ่นใหม่นี้ยังสนับสนุนโปรแกรม GarageBand, iMovie และโปรแกรมชุด iWork ได้แก่ Pages, Keynote และ Numbers ได้เช่นเดิม รวมทั้งโปรแกรมใหม่อย่าง iPhoto ด้วย โปรแกรมเหล่านี้ไม่ได้ติดตั้งมาพร้อมกับเครื่อง แต่ผู้ใช้จะต้องดาวน์โหลดจากแอปเปิลผ่านทางแอพสโตร์

**ไทม์ไลน์**

**อ้างอิง**

**แหล่งข้อมูลอื่น**
หมวดหมู่:แท็บเล็ต
หมวดหมู่:ผลิตภัณฑ์ที่เปิดตัวในปี พ.ศ. 2555
หมวดหมู่:ไอโอเอส (แอปเปิล)
หมวดหมู่:ไอแพด
หมวดหมู่:อุปกรณ์นำทางจีพีเอส
วงศ์ปลาจะละเม็ด

วงศ์ปลาจะละเม็ด (Butterfish, Harvestfish, Pomfret, Rudderfish, วงศ์: Stromateidae) เป็นวงศ์ของปลาทะเลกระดูกแข็งวงศ์หนึ่ง อยู่ในอันดับScombriformes
รูปร่างโดยรวมของปลาในวงศ์นี้ มีลำตัวรูปไข่แบนข้างมาก เกล็ดเป็นแบบขอบเรียบขนาดเล็ก ไม่มีครีบท้อง  ส่วนหัวเล็กมน ปากเล็ก บริเวณคอดหางไม่มีสันคม ครีบหางเป็นแฉกยาวเว้าลึก
มีพฤติกรรมอยู่รวมกันเป็นฝูงในทะเล พบกระจายพันธุ์อย่างกว้างขวาง ตั้งแต่ชายฝั่งของอเมริกาเหนือและอเมริกาใต้, แอฟริกา และเอเชีย ในแถบอินโด-แปซิฟิก
วงศ์ปลาจะละเม็ดแบ่งได้เป็น 3 สกุล (ดูในตาราง) 17 ชนิด จัดเป็นปลาเศรษฐกิจที่สำคัญมากจำพวกหนึ่ง เช่น ปลาจะละเม็ดขาว (Pampus argenteus), ปลาจะละเม็ดเทา (P. chinensis)
อนึ่ง ปลาจะละเม็ดดำ (Parastromateus niger) แม้จะได้ชื่อสามัญว่าเป็นปลาจะละเม็ดเหมือนกัน แต่ไม่จัดอยู่ในวงศ์นี้ แต่ถูกจัดอยู่ในวงศ์ปลาหางแข็ง (Carangidae) 

**อ้างอิง**

**แหล่งข้อมูลอื่น**
 รูปและข้อมูลเพิ่มเติมจาก Fishbase.org 
หมวดหมู่:อันดับปลากะพง
หมวดหมู่:ปลาน้ำเค็ม
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาที่พบในประเทศจีน
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาแอฟริกา
หมวดหมู่:ปลาทวีปอเมริกาใต้
หมวดหมู่:วงศ์ปลาจะละเม็ด
ปลาจะละเม็ด

ความหมายอื่นดูที่: จะละเม็ด
ปลาจะละเม็ด (Pomfrets) เป็นสกุลของปลาทะเลในสกุล Pampus (/แพม-พัส/) ในวงศ์ปลาจะละเม็ด (Stromatidae) มีรูปร่างโดยรวม คือ รูปร่างป้อม ค่อนข้างสั้น ลำตัวแบนข้างมาก หัวเล็กมน ปากเล็ก เกล็ดเล็ก บริเวณคอดหางไม่มีสันคม
เป็นปลาที่นิยมบริโภค เนื้อมีรสชาติดี จัดเป็นปลาเศรษฐกิจที่สำคัญจำพวกหนึ่ง มีประเทศไทยพบ 2 ชนิด

**การจำแนก**
 Pampus argenteus Euphrasén, 1788 (ปลาจะละเม็ดขาว — เป็นชนิดที่พบในประเทศไทย)- Pampus chinensis Euphrasén, 1788 (ปลาจะละเม็ดเทา, ปลาเต๋าเต้ย — เป็นชนิดที่พบในประเทศไทย)- Pampus echinogaster Basilewsky, 1855 - Pampus liuorum Liu & Li, 2013 (ปลาจะละเม็ดหลิว) - Pampus minor Liu & Li, 1998 (ปลาจะละเม็ดเล็กถิ่นใต้)- Pampus punctatissimus Temminck & Schlegel, 1845

**ดูเพิ่ม**
ปลาจะละเม็ดดำ

**อ้างอิง**

**แหล่งข้อมูลอื่น**
หมวดหมู่:วงศ์ปลาจะละเม็ด
ปลาจะละเม็ดขาว

ปลาจะละเม็ดขาว (White pomfret, Silver pomfret; Pampus argenteus) ปลาทะเลชนิดหนึ่ง ในวงศ์ปลาจะละเม็ด (Stromateidae)
มีรูปร่างป้อมสั้น เกือบเป็นรูปสี่เหลี่ยมขนมเปียกปูน ลำตัวแบนข้างมาก ส่วนหัวป้อมสั้น ตาค่อนข้างเล็ก จะงอยปากสั้นทู่ ปากเล็กและเฉียงขึ้น ครีบหลังและครีบก้นมีความยาวของฐานเกือบเท่ากัน ครีบหางเว้า และปลายทั้งสองเรียวยาวเป็นรยางค์ ครีบอกยาว ปลาที่โตเต็มวัยจะไม่มีครีบท้อง เกล็ดมีลักษณะเล็กบางและหลุดง่าย สันหลังสีเทาปนสีขาวเงิน ส่วนที่อยู่ใต้ลงมาจะมีสีจางลง บริเวณท้องจะเป็นสีขาวเงิน ปลายของครีบท้องมีแถบสีดำ ครีบอื่น ๆ สีเหลือง
มีขนาดโตเต็มที่ได้ถึง 60 เซนติเมตร แต่ขนาดโดยทั่วไปจะอยู่ที่ 30 เซนติเมตร พบกระจายพันธุ์ในภูมิภาคตะวันออกกลาง, เอเชียใต้ และเอเชียตะวันออกเฉียงใต้ รวมถึงทะเลญี่ปุ่น
มีพฤติกรรมอยู่รวมกันเป็นฝูง มักหากินอยู่ตามพื้นหน้าดินที่มีน้ำใส พื้นเป็นทรายปนโคลน บางครั้งเข้าไปหากินในบริเวณแหล่งน้ำกร่อย ในน่านน้ำไทย พบได้ทั้งในฝั่งอ่าวไทย และบริเวณหมู่เกาะอ่างทองมีอยู่ชุกชุม รวมถึงฝั่งทะเลอันดามันด้วย โดยอาหารที่ชื่นชอบ คือ แมงกะพรุนขนาดเล็ก
มีชื่ออื่น ๆ เรียกอีก เช่น "ปลาแปะเชีย" (银鲳) ในภาษาแต้จิ๋ว เป็นปลาเศรษฐกิจที่สำคัญอีกชนิดหนึ่ง สามารถนำไปประกอบอาหารได้หลากหลาย เช่น นึ่ง, นึ่งบ๊วย, นึ่งซีอิ๊ว หรือทอด

**อ้างอิง**

**แหล่งข้อมูลอื่น**
 รูปและข้อมูลจาก Fishbase.org 
หมวดหมู่:วงศ์ปลาจะละเม็ด
หมวดหมู่:ปลาน้ำเค็ม
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศจีน
หมวดหมู่:บุคคลจากฉงชิ่ง

หมวดหมู่:บุคคลแบ่งตามเมืองในประเทศจีน
หมวดหมู่:บุคคลแบ่งตามมณฑลในประเทศจีน
หมวดหมู่:บุคคลแบ่งตามเทศบาลนครของประเทศจีน
ปลากะพงแดงสั้นหางปาน

ปลากะพงแดงสั้นหางปาน (Malabar red snapper, Malabar blood snapper, scarlet sea perch, Lutjanus malabaricus) ปลาทะเลชนิดหนึ่ง ในวงศ์ปลากะพงแดง (Lutjanidae) 
มีลำตัวค่อนข้างป้อม ด้านข้างแบน หางยาว หัวโต ตาใหญ่ จะงอยปากสั้น ปากกว้างมีฟันซี่เล็ก ๆ เรียงติดกันเป็นแผง ครีบหลังมีฐานยาว ส่วนที่เป็นก้านครีบแข็งมีขอบปลายเว้าขึ้นลงตามความสูงต่ำของก้านครีบ ครีบก้นอยู่ใกล้กับหาง ครีบอกและครีบท้องมีขนาดไล่เลี่ยกัน ครีบหางใหญ่และลำตัวตรง พื้นลำตัวด้านบนสีแดงหรือชมพูอมแดง  ส่วนท้องสีเหลือง เหมือนเส้นข้างตัวมีเส้นสีเหลืองจางพาดเฉียงขึ้น เมื่อยังเป็นปลาวัยอ่อน จะมีลำตัวสีเหลืองอ่อน จะมีแถบสีดำพาดผ่านบริเวณส่วนหน้า และข้อหางมีปื้นสีดำคล้ายปาน อันเป็นที่มาของชื่อเรียก
มีขนาดใหญ่ที่สุดถึง 1 เมตร แต่ขนาดโดยเฉลี่ยที่พบคือ 30-60 เซนติเมตร หากินตามแนวปะการังหรือใกล้ชายฝั่ง
พบกระจายพันธุ์ตั้งแต่อ่าวเปอร์เซีย, ทะเลอาหรับ, อินโด-แปซิฟิก, ฟิจิ, ทะเลญี่ปุ่น จนถึงออสเตรเลีย ในน่านน้ำไทยพบได้ทั้งฝั่งอ่าวไทยและทะเลอันดามัน
เป็นปลาเศรษฐกิจที่ใช้ปรุงเป็นอาหาร เนื้อมีรสชาติดี

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
สั้นหางปาน
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาที่พบในประเทศออสเตรเลีย
หมวดหมู่:ปลาที่พบในประเทศอินเดีย
ปลาจะละเม็ดดำ

ปลาจะละเม็ดดำ (Black pomfret; Parastromateus niger) เป็นปลาทะเลชนิดหนึ่ง ในวงศ์ปลาหางแข็ง (Carangidae) จัดเป็นเพียงชนิดเดียวเท่านั้นที่อยู่ในสกุล Parastromateus 
มีรูปร่างทั่วไปคล้ายกับปลาจะละเม็ดขาว (Pampus argenteus) ซึ่งอยู่ในวงศ์ปลาจะละเม็ด (Stromateidae) ต่างกันที่มีสีและคอดหางของปลาจะละเม็ดดำจะเป็นสันแข็ง ครีบหางใหญ่และเว้าเล็กน้อย ครีบอกยาวเรียวคล้ายขนของหางไก่ตัวผู้ ลำตัวมีสีเทาปนน้ำตาล ของครีบหลัง เมื่อยังเป็นปลาวัยอ่อนจะมีครีบท้อง และครีบหางมีสีดำ
มีขนาดโตเต็มที่ได้ 75 เซนติเมตร แต่ขนาดโดยทั่วไปประมาณ 30 เซนติเมตร
มีพฤติกรรมอยู่เป็นฝูง อาศัยอยู่ในชายฝั่ง, แนวปะการัง และปากแม่น้ำที่เป็นน้ำกร่อย ในเขตอินโด-แปซิฟิก, แอฟริกาตะวันออก, ทะเลญี่ปุ่น และออสเตรเลีย
ปลาขนาดเล็กซึ่งยังปรากฏครีบท้องชัดเจน
มีชื่อเรียกอื่น อีก เช่น "ปลาโอวเชีย" (t=烏鯧, เพ็งอิม: ou1 cion1) ในภาษาแต้จิ๋ว เป็นปลาเศรษฐกิจชนิดหนึ่ง ที่รสชาติสู้ปลาจะละเม็ดขาวไม่ได้ จึงมีราคาขายที่ถูกกว่า

**อ้างอิง**

**แหล่งข้อมูลอื่น**
  รูปและข้อมูลเพิ่มเติม 
หมวดหมู่:วงศ์ปลาหางแข็ง
หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาที่พบในประเทศออสเตรเลีย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศจีน
หมวดหมู่:ปลาชนิดเดียว
ปลาหางแข็งบั้ง

ปลาหางแข็งบั้ง หรือ ปลาสีกุนกบ (Yellowtail scad, Banded crevalle, Deep trevally; Atule mate) เป็นปลาทะเลชนิดหนึ่ง ในวงศ์ปลาหางแข็ง (Carangidae)
จัดเป็นเพียงชนิดเดียวเท่านั้นที่อยู่ในสกุล Atule 
มีลำตัวยาว แบนข้าง หัวโต จะงอยปากยาวและแหลม นัยน์ตาโตมีเยื่อไขมันหุ้มอยู่ ปากกว้างและเฉียงขึ้นเล็กน้อย มีฟันเล็ก บนขากรรไกร เกล็ดบริเวณเส้นข้างลำตัวแข็ง โดยเฉพาะส่วนหางดูเป็นสันแข็งกว่าส่วนอื่น ๆ ครีบหลังมีสองอัน แยกเป็นอิสระจากกัน อันแรกเป็นรูปสามเหลี่ยม อันที่สองตอนหน้าสูงแหลม ตอนท้ายสุดจรดโคนหาง ครีบก้นยาวปลายจรดโคนหาง เช่นกัน ลำตัวด้านบนสีน้ำเงินแกมเขียว ช่วงท้องสีขาว มีแถบสีเทาจาง ๆ พาดตัวลายใหญ่บ้างเล็กบ้างสลับกัน ครีบต่าง ๆ มีสีเหลือง  
มีความยาวเต็มที่ 30 เซนติเมตร ขนาดโดยเฉลี่ยที่พบ คือ 15-26 เซนติเมตร พบกระจายพันธุ์ในชายฝั่งและน้ำกร่อยอย่างกว้างขวาง ตั้งแต่ทะเลแดง, หมู่เกาะฮาวาย, แอฟริกา, ซามัว, ตอนเหนือของญี่ปุ่น และออสเตรเลีย
เป็นปลาเศรษฐกิจที่มีความสำคัญชนิดหนึ่ง เนื้อมีรสชาติดี จึงนิยมแปรรูปเป็นปลาเค็ม, ปลากระป๋อง เป็นต้น

**อ้างอิง**

**แหล่งข้อมูลอื่น**
  รูปและข้อมูลปลาหางแข็งบั้ง  (เพิ่มเติม) 
บั้ง
หมวดหมู่:ปลาเศรษฐกิจ
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาแอฟริกา
รถไฟฟ้าเอโนชิมะ

รถไฟฟ้าเอโนชิมะ หรือ เอโนเด็ง (Enoshima dentetsu) เป็นบริษัทรถไฟฟ้าเอกชน บริษัทย่อยของบริษัทรถไฟฟ้าโอดะกีว ให้บริการในเส้นทางระหว่างสถานีคามากูระ เมืองคามากูระ ถึงสถานีฟูจิซาวะ เมืองฟูจิซาวะ จังหวัดคานางาวะ

**สถานี**
สถานีเอโนชิมะ

**วัฒนธรรมประชานิยม**
สถานีรถไฟโกคูระคูจิ เป็นหนึ่งในฉากของภาพยนตร์ปี 2015 เพราะเราพี่น้องกัน

**อนิเมะ**
รถไฟฟ้าเอโนชิมะ พร้อมด้วยขบวนรถไฟสีเขียวและสีเหลืองของบริษัท ได้ปรากฏหลายครั้งในซีรีส์แอนิเมชันญี่ปุ่น รวมถึงที่ดัดแปลงมาจากซีรีส์ มังงะ และไลต์โนเวล เช่น- สแลมดังก์ (1993)- Aoi Hana (Sweet Blue Flower) (2009)- A แชนแนล สี่แสบซ่า บ้าขั้นเอ (2011)- สึริตามะ (2012)- บทเพลงบรรเลงฝัน (Tari Tari) (2012)- ปิงปอง ดิ แอนิเมชัน (2014)- บุษบาภาษาศิลป์ (2014)- โลกสีรุ้งจอมปีศาจ (2016)- Minami Kamakura High School Girls Cycling Club (2017)- เรื่องฝันปั่นป่วยของผม (2018)- ซุปเปอร์คับ (2021)

**วิดีโอเกม**
 ทางรถไฟสายเอโนชิมะถูกจำลองขึ้นใน เกมจำลองสถานการณ์รถไฟ Densha de Go! Ryojōhen

**อ้างอิง**

**แหล่งข้อมูลอื่น**
 www.enoden.co.jp
หมวดหมู่:การขนส่งระบบรางในจังหวัดคานางาวะ
หมวดหมู่:รถรางในประเทศญี่ปุ่น